《次胡紫山留别》
明代·林俊

双柿累累直绮筵，酒回分实意长悬。冠裳甚伟人如画，宾主相忘日似年。

欲向惊鸾留妙诀，不禁别鹤上离弦。玄曹旧枕玄湖曲，信道人寰有洞仙。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。